Muhammed Dodou Jatta

Muhammed Dodou Jatta (født 30. januar 1998 i Oslo) er en norsk friidrettsutøver som hovedsakelig konkurrerer i sprintløp. Han representerer Norna-Salhus IL. 

Hans fremste internasjonale meritt er 4.-plass på 400 meter ved Nordisk juniormesterskap i friidrett 2016. 

 Idrettskarriere 
2013-14
Jatta deltok ved UM 2013, og nådde finalen på 100 meter etter at han kom på 4.-plass i sitt heat i semifinalen. Han fullførte ikke i finalen.AndRo Data - UM Lillehammer 2013 - G-15 100 m, Finale, besøkt 27. desember 2016.

Han kom på 2.-plass på 60 meter i G16-klassen ved Skedsmolekene 2014 innendørs, og ved Dialoglekene 2014. Utendørs vant han 100 meter ved Herkuleslekene og 200 meter ved Kjølneslekene. 

2015
Han deltok ved Göteborgs Inomhus, der han kom på 6.-plass i sitt innledningsheat, og nådde ikke finalen. På 200 meter ble han diskvalifisert.Track and Field - Göteborgs Inomhus 15-01-31/02-01, besøkt 27. desember 2016. Han ble slått ut i innledningsheatet på 60 meter ved NM i friidrett innendørs 2015, men ved UM inne 2015 kom han på 4.-plass på 60 meter, med 7,32 sekunder. Han vant også 60 meter innendørs ved Tyrvinglekene. 

Utendørs deltok han ved Världsungdomsspelen 2015, og på 100 meter der løp han på 11,91, som holdt til 7.-plass i hans innledningsheat, og han gikk ikke videre til finalen. På 200 meter fikk han 25. beste tid med 23,36 sekunder.Swedish Timing - Världsungdomsspelen 2015-07-03/05, besøkt 27. desember 2016. Ved junior-NM i friidrett 2015 ble han slått ut i semifinalen på 200 meter, og på 400 meter ble han slått ut i innledningsheatet.AndRo Data - NM Junior Byrkjelo 2015 - M19 200m semifinale, besøkt 27. desember 2016.AndRo Data - NM Junior Byrkjelo 2015 - M19 400 m, besøkt 27. desember 2016. Han vant 400 meter i G17-klassen ved UM 2015.

2016
Jatta fikk bronse på 60 meter i G18/19-klassen ved UM inne 2016.

I juli deltok han ved Världsungdomsspelen 2016. På 200 meter fikk han 16. beste tid i G19-klassen, og på 400 meter kom han på 3.-plass med tiden 50,19. Han deltok ved NM i friidtrtt 2016, men ble slått ut i innledningsheatet.AndRo Data - NM Friidrett 2016 - MS 400 m, besøkt 27. desember 2016. Han fikk sølv på 400 meter i U20-klassen ved junior-NM i friidrett 2016, bak Markus Einan, og ble tatt ut til Nordisk juniormesterskap i friidrett 2016, der han kom på 4.-plass på 400 meter. Der deltok han også på Norges stafettlag som fikk sølv på 4 x 400 meter.Østlendingen - Nordisk sølv for Quarcoo, besøkt 1. januar 2017.

 Referanser 

 Eksterne lenker 

  Statistikk hos Min Friidrettsstatistikk
  Profil hos European Athletics

Kategori:Norske sprintere
Kategori:Personer fra Oslo